
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1242 


23 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χορήγηση ειδικής παροχής άρθρου 14 Ν. 3016/02 
στους Υπαλλήλους του Υπουργείου Πολιτισμού, 
καθώς και των Δημοσίων Υπηρεσιών που εποπτεύ¬ 


ονται από αυτό. 1 

Συγκρότηση των Κλιμακίωντου Ελεγκτικού Συνεδρίου 

για το δικαστικό έτος 2002-2003. 2 

Συγκρότηση τμημάτων του Ελεγκτικού Συνεδρίου 3 


Κωδικοποίηση, τροποποίηση και συμπλήρωση της 
48208/1965 απόφασης της Ολομέλειας του Ελε¬ 
γκτικού Συνεδρίου «περί καθορισμού των Τμημά¬ 
των του Ελεγκτικού Συνεδρίου και της αρμοδιότη¬ 
τας αυτών» και των 7035/1991,3786/1992, 15778/ 


1992 και 16031/1993 αποφάσεων αυτής. 4 

Τύπος του ετήσιου λογαριασμού της «Διαχείρισης Υλι¬ 
κών Μηχανογραφικού Εξοπλισμού του Υπουργεί¬ 
ου Εμπορικής Ναυτιλίας» και των δικαιολογητικών 
που πρέπει να επισυνάπτονται σ’ αυτόν. 5 


ΑΠΟΦΑΣΕΙΣ 

Αοιθ. 2/40326/0022 (1) 

Χορήγηση ειδικής παροχής άρθρου 14 Ν. 3016/02 στους 
Υπαλλήλους του Υπουργείου Πολιτισμού, καθώς και 
των Δημοσίων Υπηρεσιών που εποπτεύονται από αυτό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν. 3029/2002 «Μεταρ¬ 
ρύθμιση συστήματος κοινωνικής ασφάλισης», σύμφωνα 
με την οποία η εν λόγω παροχή λαμβάνεται υπόψη από 
1.1.2003 στη βάση υπολογισμού της σύνταξης. 

3. Την αρ. 1100383/1330/0006Α/31.10.2001 απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτωντων Υφυπουργών Οικονομικών». 


4. Την από 20/08/2001 Ειδική Συλλογική Συμφωνία με¬ 
ταξύ του Δημοσίου και της Πανελλήνιας Ομοσπονδίας 
Συλλόγων Υπουργείου Πολιτισμού. 

5. Το γεγονός ότι η παροχή του αρ. 14του Ν .3016/02 κα¬ 
ταβάλλεται σε όσους υπαλλήλους του Δημοσίου και των 
ΝΠΔΔ δεν λαμβάνουν άλλου είδους πρόσθετες μισθολο- 
γικές παροχές. 

6. Το γεγονός ότι από την απόφαση αυτή προκαλείται 
δαπάνη που βαρύνει τον Τακτικό Προϋπολογισμό του 
Υπουργείου Πολιτισμού, ΚΑΕ 0267, 0367 για μεν το έτος 
2002 με ποσό που ανέρχεται στο ύψος των 8.700.816 ΕΥ¬ 
ΡΩ περίπου, για δε το έτος 2003 και για καθένα από τα 
επόμενα έτη με ποσό που ανέρχεται στο ύψος των 
11.138.688 ΕΥΡΩ, αποφασίζουμε: 

1. Χορηγείται μηνιαία ειδική παροχή: 

α) Στους υπαλλήλους του Υπουργείου Πολιτισμού, που 
δεν είναι δικαιούχοι άλλου ποσού από επίδομα ή αποζη¬ 
μίωση από ειδικό λογαριασμό, μόνιμους και με σύμβαση 
εργασίας ιδιωτικού δικαίου αορίστου χρόνου, των οποίων 
οι αποδοχές διέπονται από τις διατάξεις του Ν. 
2470/1997. 

β) Στους Υπαλλήλους της Κρατικής Ορχήστρας Αθη¬ 
νών, της Κρατικής Ορχήστρας Θεσσαλονίκης, της Εθνι¬ 
κής Πινακοθήκης Μουσείου Αλεξάνδρου Σούτζου, του 
Μουσείου Ελληνικής Λαϊκής Τέχνης και του Προπαρα¬ 
σκευαστικού Επαγγελματικού Σχολείου Καλών Τεχνών 
Πανόρμου Τήνου, μόνιμους και με σύμβαση Ιδιωτικού Δι¬ 
καίου Αορίστου Χρόνου των οποίων οι αποδοχές διέπο- 
νται από τις διατάξεις του Ν. 2470/1997 και οι σχετικές πι¬ 
στώσεις εγγράφονται στον Τακτικό Προϋπολογισμό του 
ΥΠΠΟ. 

γ) Στους αποσπασμένους ή τοποθετούμενους από άλ¬ 
λα Υπουργεία, Ο.Τ.Α, ή λοιπά Ν.Π.Δ.Δ. 

2. Το ύψος της ειδικής παροχής ορίζεται σε 88 ΕΥΡΩ 
από 1.1.2002 και σε 176 ΕΥΡΩ από 1.7.2002. 

3. Η ειδική παροχή συμψηφίζεται με οποιεσδήποτε άλ¬ 
λες παροχές, επιδόματα και αποζημιώσεις ανεξάρτητα 
από την πηγή που καταβάλλονται εκτός των καταβαλλο- 
μένων από συμμετοχή σε συλλογικά όργανα αποζημιώ¬ 
σεων, που λαμβάνουν οι δικαιούχοι αυτής καθώς και των 
ειδικών αποζημιώσεων που προβλέπονται από την ΚΥΑ 
2050905/5583/0022/29.7.1994 και το άρθρο 8 του Π.Δ. 
97/1999. 

4. Όσοι υπάλληλοι είναι αποσπασμένοι εντός ή εκτός 
των υπηρεσιών της παραγράφου 1 της παρούσας και 
λαμβάνουν αντίστοιχα επιδόματα ή αποζημιώσεις με 
οποιαδήποτε μορφή, τα οποία αθροιστικώς υπερβαίνουν 
το ποσό της ειδικής παροχής, δεν δικαιούνται αυτή. Σε πε¬ 
ρίπτωση που τα εν λόγω επιδόματα και αποζημιώσεις 
υπολείπονταιτηςειδικήςπαροχήςτηςπαραγράφου 1 της 
παρούσας, τότε καταβάλλεται η εκάστοτε προκύπτουσα 
διαφορά. 

5. Η κατά τα ως άνω χορηγούμενη ειδική παροχή, κατα¬ 
βάλλεται για όσο διάστημα οι υπάλληλοι είναι σε θεσμο¬ 
θετημένες άδειες (κανονικές συνδικαλιστικές ή λόγω 
άσκησης καθηκόντων Προέδρων Δημοτικών ή Κοινοτικών 
Συμβουλίων ή Προέδρων Νομαρχιακών Επιτροπών των 
Νομαρχιακών Αυτοδιοικήσεων, εκπαιδευτικές, κύησης 
και λοχείας κ.λ.π.), Η ειδική αυτή παροχή αμοιβή δεν κα¬ 
ταβάλλεται κατά το χρόνο της διαθεσιμότητας και αργίας 
και αναρρωτικής άδειας, πλην αυτής που χορηγείται από 
Δημόσια Νοσοκομεία, τα κέντρα Υγείας του Δημοσίου, τις 
Πανεπιστημιακές Κλινικές, τους νοσηλευτικούς σχηματι¬ 
σμούς του Ι.Κ.Α. και τις ιδιωτικές κλινικές, εφόσον έχει 
προηγηθεί νοσηλεία σε αυτές, που αποδεικνύεται από 
σχετικά παραστατικά (εισαγωγή, εξιτήριο κ.λ.π.). 

6. Η ειδική αυτή παροχή, σύμφωνα και μετά αναφερόμε- 
να στην παράγραφο 2 του σκεπτικού της παρούσας, υπό- 
κειται στις συνήθεις κρατήσεις των επιδομάτων. Επίσης, 
συνεντέλλεται με τις μηνιαίες αποδοχές των υπαλλήλων. 

7. Από την έναρξη ισχύος της παρούσας, παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην απόφαση αυτή θέματα. 

8. Η απόφαση αυτή, που ισχύει από 01.01.2002 να δη- 
μοσιευθεί στην Εφημερίδα της Κυβερνήσεως. 

Αθήνα, 11 Ιουνίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Απόωαση ΦΓ10/18904 (2) 

Συγκρότηση των Κλιμακίων του Ελεγκτικού Συνεδρίου 
για το δικαστικό έτος 2002 - 2003. 

Ο ΠΡΟΕΔΡΟΣ 

ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του Οργανισμού του Ελε¬ 
γκτικού Συνεδρίου (π.δ. 774/1980), 

2. Τις διατάξεις των άρθρων 13 παρ. 2 του Ν. 2298/1995 
και 8 του Ν. 2741/1999, 

3. Τις 48208/1965, 7818/1979, 5152/1982, 18621/1990 
και 16805/1999 αποφάσεις της Ολομέλειας «περί συστά- 
σεως Κλιμακίων» και 

4. Τις ανάγκες της Υπηρεσίας, αποφασίζουμε: 

Συγκροτούμε τα Κλιμάκια του Ελεγκτικού Συνεδρίου 

για το δικαστικό έτος 2002 - 2003, ως εξής: 

Α' ΚΛΙΜΑΚΙΟ 

Πρόεδρος: Δημήτριος Δεδούσης, Σύμβουλος, με ανα¬ 
πληρωτή το Σύμβουλο Αντώνιο Παπαργυρίου. 


ΠΑΡΕΔΡΟΙ 

Ανδρεοπούλου Βασιλική 
Πέππας Δημήτριος 
Μυλωνά Αγγελική 
ΕΙΣΗΓΗΤΕΣ 
Σκεύη Βιργινία 
Μαυρουδή Αγγελική 
Σοφιανού Βασιλική 
Σακελλαρίου Ασημίνα 
Κρέπης Κωνσταντίνος 
Ρένεση Νικολέτα 
Πέππα Βασιλική 
Τηνιακού Βιολέπα 

Β' ΚΛΙΜΑΚΙΟ 

Πρόεδρος: Ιωάννης Μπαλαφούτης, Σύμβουλος, με 
αναπληρωτή το Σύμβουλο Ηλία Αλεξανδρόπουλο. 
ΠΑΡΕΔΡΟΙ 
Μηλιώνης Νικόλαος 
Κωνσταντάρα Δέσποινα 
ΕΙΣΗΓΗΤΕΣ 

Παπαθεοδώρου Ευφροσύνη 
Μαυρομμάτη Αργυρώ 
Δουλιανάκη Νεκταρία 
Δημολιού Ευπραξία 

Γ'ΚΛΙΜΑΚΙΟ 

Πρόεδρος: Ελένη Φώτη, Σύμβουλος, με αναπληρωτή τη 
Σύμβουλο Μαρία Ζαγκλιβερινού. 

ΠΑΡΕΔΡΟΙ 

Σαντοριναίου Ασημίνα 
Ζώη Κωνσταντίνα 
ΕΙΣΗΓΗΤΕΣ 
Σκορδά Ελένη 

Δ' ΚΛΙΜΑΚΙΟ 

Πρόεδρος: Κωνσταντίνος Κώης, Σύμβουλος, με ανα¬ 
πληρωτή τη Σύμβουλο Φλωρεντία Καλδή. 

ΠΑΡΕΔΡΟΙ 
Ντούνη Σωτηρία 
Κωστόπουλος Κωνσταντίνος 
ΕΙΣΗΓΗΤΕΣ 
Γναρδέλλη Θεολογία 
Εφεντάκης Κωνσταντίνος 
Παπαδημητρίου Ευφροσύνη 
Βασιλόπουλος Ιωάννη 

Έ ΚΛΙΜΑΚΙΟ 

Πρόεδρος: Χρήστος Ντάκουρης, Σύμβουλος, με ανα¬ 
πληρωτή το Σύμβουλο Ιωάννη Καραβοκύρη. 

ΠΑΡΕΔΡΟΙ 
Βλαχάκη Μαρία 
Μαραγκού Γεωργία 
Αθανασοπούλου Μαρία 
Λεντιδάκης Στυλιανός 
Κατσαρόλης Αντώνιος 
Τόλης Κωνσταντίνος 
Ρασσιά Χριστίνα 
ΕΙΣΗΓΗΤΕΣ 

Καραθανασόπουλος Ευάγγελος 
Προβίδη Βασιλική 
Σεραφή Ευαγγελία 
Κατσικέρη Ειρήνη 

Στίνη Αντιγόνη 
Σταμούλη Κωνσταντίνα 
Ρούλια Ιωάννα 
Καλακίκος Ιωάννης 
Πασπάτη Ευαγγελία 
Πίσχου Εριέττα 
ΣΤ ΚΛΙΜΑΚΙΟ 

Πρόεδρος: Ιωάννης Κωτσόπουλος, Σύμβουλος, με ανα¬ 
πληρωτή το Σύμβουλο Αθανάσιο Φρύδα. 

ΠΑΡΕΔΡΟΙ 

Καραμαδούκη Χρυσούλα 
Βοΐλης Γεώργιος 

Κουλουμπίνη Ευαγγελία - Ελισσάβετ 

Πουλής Σταμάτιος 

ΕΙΣΗΓΗΤΕΣ 

Παπαναγοπούλου Γεωργία 
Μποκώρου Αικατερίνη 
Κούνα Χριστίνα 
Βόγκας Νικόλαος 
Καρβέλης Ευθύμιος 
Μιχαλάκη Χρυσούλα 
Ευθυμιάδου Ιωάννα 

Ζ'ΚΛΙΜΑΚΙΟ 

Πρόεδρος: Παναγιώτης Παρασκευόπουλος, Σύμβου¬ 
λος, με αναπληρωτή το Σύμβουλο Κωνσταντίνο Κανδρή. 
ΠΑΡΕΔΡΟΙ 
Νικητάκης Αντώνιος 
Τζομάκα Γ εωργία 
Λεβέντη Αργυρώ 
ΕΙΣΗΓΗΤΕΣ 

Πανουτσακοπούλου Αγγελική 
Τσακανίκας Δημήτριος 
Παραθύρας Κωνσταντίνος 
Παπαπαναγιώτου Άννα 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2002 
Ο Πρόεδρος 
ΚΩΝΣΤΑΝΤΙΝΟΣ ΡΙΖΟΣ 

-♦- 

Απόφαση 3/2002 (3) 

Συγκρότηση τμημάτων του Ελεγκτικού Συνεδρίου 

Η ΟΛΟΜΕΛΕΙΑ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 
(Σε Συμβούλιο) 

σύμφωνα με τα άρθρα 5 και 20 του Ν. 2172/1993 

Αποτελούμενο από τους: Κωνσταντίνο Ρίζο, Πρόεδρο 
του Ελεγκτικού Συνεδρίου, Βασίλειο Χασαπογιάννη, Γενι¬ 
κό Επίτροπο της Επικράτειας στο Ελεγκτικό Συνέδριο, Μι¬ 
χαήλ Δημητρόπουλο, Χρήστο Χριστοφιλόπουλο, Γεώργιο 
- Σταύρο Κούρτη, Γεώργιο Σχοινιωτάκη και Ευστάθιο Ρο- 
ντογιάννη, Αντιπροέδρους, Χρήστο Ντάκουρη, Ιωάννη Κω- 
τσόπουλο, Παναγιώτη Παρασκευόπουλο, Ελένη Φώτη, 
Κωνσταντίνο Κώη, Ιωάννη Μπαλαφούτη, ΔημήτριοΔεδού- 
ση, Αριστείδη Μπίκο, Νικόλαο Αγγελάρα, Αθανάσιο Φρύ¬ 
δα, Ιωάννη Καραβοκύρη, Αντώνιο Τομαρά, Ηλία Αλεξαν- 
δρόπουλο, Θεοχάρη Δημακόπουλο, Φλωρεντία Καλδή και 


Γεώργιο Κωνσταντά, Συμβούλους του Ελεγκτικού Συνε¬ 
δρίου, 

Οι Σύμβουλοι Κωνσταντίνος Κανδρής, Μαρία Ζαγκλιβε- 
ρινού, Αντώνιος Παπαργυρίου, Μιχαήλ Ζυμής και Ευφρο¬ 
σύνη Κραμποβίτη απούσιασαν δικαιολογμένα, ενώ ο Σύμ¬ 
βουλος Διονύσιος Λασκαράτος αποχώρησε από τη συνε¬ 
δρίαση σύμφωνα με τη διάταξη της παρ. 1 του άρθρου 2 
του Ν. 1968/1991, - 

Συνεδρίασε στο Κεντρικό Κατάστημα του Ελεγκτικού 
Συνεδρίου στην Αθήνα (Πατησίων 34, 3ος όροφος), στις 
10 Σεπτεμβρίου 2002, ημέρα Τρίτη, με Γραμματέα το Γε¬ 
ώργιο Κομπολάκη, Επίτροπο του Ελεγκτικού Συνεδρίου. 

Για να προβεί στη σύνθεση των Τμημάτων του Ελεγκτι¬ 
κού Συνεδρίου με κατανομή σ’ αυτά των Μελών και Παρέ- 
δρων αυτού για το δικαστικό έτος 2002-2003, αφού έλα¬ 
βε υπόψη: 

1. Τις διατάξεις των άρθρων 5 και 20 του Ν. 2172/1993 
και 13 παρ. 1 του Ν. 2298/1995. 

2. Τις 48208/1965, 3786/1992 και 16031/1993 αποφά¬ 
σεις της Ολομέλειας του Ελεγκτικού Συνεδρίου. 

3. Την εισήγηση του Αντιπροέδρου Χρήστου Χριστοφι¬ 
λοπούλου που διατυπώθηκε στα πρακτικά της 3ης/ 
10.9.2002 Συνεδριάσεως της Ολομέλειας του Ελεγκτικού 
Συνεδρίου σε συμβούλιο και 

4. Τις ανάγκες της Υπηρεσίας, αποφασίζει: 

Α'Συγκροτεί τα Τμήματα του Ελεγκτικού Συνεδρίου με 
κατανομή σ’ αυτά των Μελών και Παρέδρων αυτού για το 
δικαστικό έτος 2002 - 2003 ως εξής: 

I ΤΜΗΜΑ 

Πρόεδρος: Γεώργιος - Σταύρος Κούρτης, Αντιπρόε¬ 
δρος 

ΣΥΜΒΟΥΛΟΙ 
Κωτσόπουλος Ιωάννης 
Παρασκευόπουλος Παναγιώτης 
Μπαλαφούτης Ιωάννης 
Αγγελάρας Νικόλαος 
Αναπληρωματικοί: 

Ζυμής Μιχαήλ 
Αλεξανδρόπουλος Ηλίας 
ΠΑΡΕΔΡΟΙ 
Ντούνη Σωτηρία 
Κουλουμπίνη Ευαγγελία 
Ζώη Κωνσταντίνα 
Λεντιδάκης Στυλιανός 

II ΤΜΗΜΑ 

Πρόεδρος: Ευστάθιος Ροντογιάννης, Αντιπρόεδρος 

ΣΥΜΒΟΥΛΟΙ 

Δεδούσης Δημήτριος 

Καραβοκύρης Ιωάννης 

Παπαργυρίου Αντώνιος 

Καλδή Φλωρεντία 

Κωνσταντάς Γ εώργιος 

Κραμποβίτη Ευφροσύνη 

Αναπληρωματικοί: 

Λασκαράτος Διονύσιος 
Κανδρής Κωνσταντίνος 
ΠΑΡΕΔΡΟΙ 
Μηλιώνης Νικόλαος 
Βοΐλης Γ εώργιος 
Κωστόπουλος Κωνσταντίνος 
Μυλωνά Αγγελική 

Κατσαρόλης Αντώνιος 
Τόλης Κωνσταντίνος 
Ρασσιά Χριστίνα 

III ΤΜΗΜΑ 

Πρόεδρος: Γεώργιος Σχοινιωτάκης, Αντιπρόεδρος 

ΣΥΜΒΟΥΛΟΙ 

Φώτη Ελένη 

Κώης Κωνσταντίνος 

Μπίκος Αριστείδης 

Ζαγκλιβερινού Μαρία 

Δημακόπουλος Θεοχάρης 

ΠΑΡΕΔΡΟΙ 

Καλαμπαλίκη Γαρυφαλλιά 
Μαραγκού Γεωργία 
Νικητάκης Αντώνιος 
Πέππας Δημήτριος 
Τζομάκα Γεωργία 

IV ΤΜΗΜΑ 

Πρόεδρος: Μιχαήλ Δημητρόπουλος, Αντιπρόεδρος 

ΣΥΜΒΟΥΛΟΙ 

Ντάκουρης Χρήστος 

Φρύδας Αθανάσιος 

Τομαράς Αντώνιος 

Αλεξανδρόπουλος Ηλίας 

Ζύμης Μιχαήλ 

Αναπληρωματικοί 

Αγγελάρας Νικόλαος 

Μπαλαφούτης Ιωάννης 

ΠΑΡΕΔΡΟΙ 

Βλαχάκη Μαρία 

Ανδρεοπούλου Βασιλική 

Αθανασοπούλου Μαρία 

Λεβέντη Αργυρώ 

νΤΜΗΜΑ 

Πρόεδρος: Χρήστος Χριστοφιλόπουλος, Αντιπρόε¬ 
δρος 

ΣΥΜΒΟΥΛΟΙ 
Κανδρής Κωνσταντίνος 
Λασκαράτος Διονύσιος 
Αναπληρωματικοί: 

Κραμποβίτη Ευφροσύνη 
Κωνσταντάς Γεώργιος 
ΠΑΡΕΔΡΟΙ 

Θεοτοκάτου Ανδρονίκη 
Καραμαδούκη Χρυσούλα 
Σαντοριναίου Ασημίνα 
Πουλής Σταμάτιος 
Κωνσταντάρα Δέσποινα 

Β' Οι Πρόεδροι των Τμημάτων θα αναπληρώνονται από 
τον αρχαιότερο Σύμβουλο του Τμήματος και σε περίπτω¬ 
ση απουσίας, κωλύματος ή ελλείψεως τούτου από τον 
αμέσως επόμενο Σύμβουλο κ,ο.κ.. 

ΓΈξουσιοδοτείτον Πρόεδρο να επιφέρειτις τυχόν ανα¬ 
γκαίες μεταβολές στις ως άνω συνθέσεις σε περιπτώσεις 
υπηρεσιακών αναγκών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Σεπτεμβρίου 2002. 

Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 


Απόφαση ΦΓ8/15686 (4) 

Κωδικοποίηση, τροποποίηση και συμπλήρωση της 
48208/1965 απόφασης της Ολομέλειας του Ελεγκτι¬ 
κού Συνεδρίου «περί καθορισμού των Τμημάτων του 
Ελεγκτικού Συνεδρίου και της αρμοδιότητας αυτών» 
και των 7035/1991,3786/1992, 15778/1992 και 16031/ 
1993 αποφάσεων αυτής. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο κατάστημά του στις 8 Ιουλίου 2002 με 
την ακόλουθη σύνθεση: Κωνσταντίνος Ρίζος, Πρόεδρος, 
Μιχαήλ Δημητρόπουλος, Χρήστος Χριστοφιλόπουλος, 
Βασίλειος Χασαπογιάννης, Γ εώργιος - Σταύρος Κούρτης, 
Αντιπρόεδροι, Χρήστος Ντάκουρης, Ιωάννης Κωτσόπου- 
λος, Ιωάννης Μπαλαφούτης, Δημήτριος Δεδούσης, Αθα¬ 
νάσιος Φρύδας, Ιωάννης Καραβοκύρης, Ηλίας Αλεξαν¬ 
δρόπουλος, Θεοχάρης Δημακόπουλος, Φλωρεντία Καλ- 
δή και Γεώργιος Κωνσταντάς, Σύμβουλοι (οι Σύμβουλοι 
Γεώργιος Σχοινιωτάκης, Παναγιώτης Παρασκευόπου- 
λος, Ελένη Φώτη, Κωνσταντίνος Κώης, Αριστείδης Μπί¬ 
κος, Ευστάθιος Ροντογιάννης, Νικόλαος Αγγελάρας, 
Κωνσταντίνος Κανδρής, Μαρία Ζαγκλιβερινού, Αντώνιος 
Παπαργυρίου, Αντώνιος Τομαράς, Διονύσιος Λασκαρά¬ 
τος και Ευφροσύνη Κραμποβίτη απούσιασαν δικαιολογη¬ 
μένα, ενώ ο Σύμβουλος ΜιχαήλΖυμής αποχώρησε από τη 
συνεδρίαση, σύμφωνα με τη διάταξη της παρ. 1 του άρ¬ 
θρου 2 του Ν. 1968/ 1991), με την παρουσία του Αντεπι- 
τρόπου της Επικράτειας Ανδρέα Καπερώνη, ασκούντος 
νόμιματα καθήκοντα του ελλείποντος Γενικού Επιτρόπου 
της Επικράτειας και του Γραμματέα Γεωργίου Κομπολά- 
κη,αφού έλαβε υπόψη: 

1. Τις διατάξεις των άρθρων 93 παρ. 1,94 παρ. 1 και 98 
παρ. 1 και 2 του Συντάγματος. 

2. Τις διατάξεις της παρ. 5 του άρθρου 7 του π.δ/τος 
774/1980 «Περί Οργανισμού του Ελεγκτικού Συνεδρίου», 
τα άρθρα 5 παρ. 2 και 3, 20, 48 και 52 του Ν. 2172/1993 
(ΦΕΚ Α'/16.12.1993), τα άρθρα 8, 75 παρ. 2 και 76 παρ. 4 
του π.δ/τος 774/1980 και το άρθρο 13 παρ. 6 του Ν. 
2298/1995, 

3. Τις 48208/1965 (ΦΕΚ Β' 274), 7035/1991 (ΦΕΚ Β' 347), 
3786/1992 (ΦΕΚ Β' 140), 15778/1992 (ΦΕΚ Β' 561) και 
16031/1993 (ΦΕΚΒ' 665) αποφάσεις της Ολομέλειας του 
Ελεγκτικού Συνεδρίου, 

4. Την εισήγηση του Αντιπροέδρου Γεωργίου - Σταύρου 
Κούρτη, που διατυπώθηκε στα πρακτικά της 21ης/ 
8.7.2002 Έκτακτης Γ ενικής Συνεδριάσεως της Ολομέλει¬ 
ας του Ελεγκτικού Συνεδρίου, 

5. Τη γνώμη του Αντεπιτρόπου της Επικράτειας στο 
Ελεγκτικό Συνέδριο και 

6. Τις ανάγκες του Δικαστηρίου για τηνταχεία εκδίκαση 
των υποθέσεώντου, αποφασίζει: 

Άρθρο 1 

Αυξάνει τον αριθμό των Τμημάτων του Ελεγκτικού Συ¬ 
νεδρίου σε έξι (6) και συνιστά VIΤμήμα, το οποίο συγκρο¬ 
τείται από ένα Αντιπρόεδρο, ως Πρόεδρο και τουλάχι¬ 
στον δύο (2) Συμβούλους, καθώς και δύο (2) Παρέδρους 
με συμβουλευτική ψήφο, ως μέλη. 

Άρθρο 2 

Κωδικοποιεί και συμπληρώνει τις 48208/1965, 7035/ 
1991,3786/1992, 15778/1992 και 16031/1993 αποφάσεις 

της και καθορίζει την αρμοδιότητα των Τμημάτων του 
Ελεγκτικού Συνεδρίου ως ακολούθως: 

Α) I ΤΜΗΜΑ: Στην αρμοδιότητα του Τμήματος αυτού 
υπάγεται: 

1) Η άρση των διαφωνιών και η γνωμοδότηση σε αμφι¬ 
βολίες Επιτρόπων ως προς τη θεώρηση ή μη χρηματικών 
ενταλμάτων πληρωμής του Δημοσίου και των Ν.Π.Δ.Δ. 
που υπάγονται με ειδική διάταξη νόμου σε προληπτικό 
έλεγχο των δαπανών τους και που αφορούν σε αποδοχές 
γενικά, αποζημιώσεις υπαλλήλων του Δημοσίου και των 
Ν.Π.Δ.Δ. από οποιαδήποτε αιτία, τα νοσήλεια αυτών, 
αμοιβές δικηγόρων καθώς και τις κρατήσεις σ’ αυτές. 

2) Η εκδίκαση ένδικων μέσων ή βοηθημάτων (εφέσεων 
κατά αποφάσεων ή πράξεων της Διοίκησης ή κατά πρά¬ 
ξεων Επιτρόπων, ανακοπών και αιτήσεων αναθεωρήσε- 
ως, αναστολών κ.λπ.) σε διαφορές που ανακύπτουν από 
τον έλεγχο των λογαριασμών (χρημάτων, αξιών ή υλικού) 
του Δημοσίου και απάτη διαχείριση δημοσίων υπολόγων. 

3) Η εκδίκαση ένδικων μέσων κατά πράξεων - αποφάσε¬ 
ων του Α' Κλιμακίου του Ελεγκτικού Συνεδρίου. 

Β) II ΤΜΗΜΑ: Στην αρμοδιότητα του Τμήματος αυτού 
υπάγεται: Η εκδίκαση ένδικων μέσων ή βοηθημάτων (εφέ¬ 
σεων, ανακοπών, αιτήσεων αναθεωρήσεως, αναστολών 
κ.λπ.) α) σε διαφορές που ανακύπτουν από τη νομοθεσία 
για την απονομή πολιτικών συντάξεων (πολιτικές συντά¬ 
ξεις σε βάρος του Δημοσίου του Τμήματος Α'του π.δ/τος 
166/2000, συντάξεις προσωπικού σιδηροδρόμων του 
π.δ/τος 167/2000), όπως αυτή κάθε φορά ισχύει, β) σε δια¬ 
φορές που ανακύπτουν από την απονομή συντάξεων, 
σύμφωνα με τις διατάξεις του Ν. 3163/1955 «περί συντα- 
ξιοδοτήσεως προσωπικού του Ι.Κ.Α.» του Ν.δ/τος 
4277/1962 και του Ν.δ/τος 4579/1966, όπως κάθε φορά 
ισχύουν, γ) σε διαφορές που ανακύπτουν από την απονο¬ 
μή συντάξεων σε βάρος του Δημοσίου σύμφωνα με τις 
διατάξεις του Ν.δ/τος 1086/1971 «περί ασφαλίσεως των 
λογοτεχνών και καλλιτεχνών» (όπως τροποποιήθηκε με 
το Ν.δ/γμα 214/1973 και τους νόμους 2435/1996 και 
2557/1997), όπως αυτό κάθε φορά ισχύει, δ) σε διαφορές 
που ανακύπτουν από την απονομή συντάξεων σύμφωνα 
με τη διάταξη του άρθρου 21 του Ν. 2084/1992 (συντάξεις 
ασφαλισμένων και συνταξιούχωνΤ.Α.Κ.Ε.), ε) σε κάθε άλ¬ 
λη διαφορά ή υπόθεση δικαιοδοσίας του Ελεγκτικού Συ¬ 
νεδρίου που ανακύπτει από την απονομή συντάξεων δυ¬ 
νάμει διατάξεων ειδικών νόμων, εκτός από τις διαφορές 
που κατά την απόφαση αυτή υπάγονται στην αρμοδιότη¬ 
τα του III Τμήματος και στ) οι αγωγές σύμφωνα με το άρ¬ 
θρο 105 Εισ ΝΑΚ σε συνδυασμό με την 4/2001 απόφαση 
του Ανώτατου Ειδικού Δικαστηρίου του άρθρου 100 του 
Συντάγματος ή σύμφωνα με το άρθρο 904 Α.Κ., καθώς και 
κάθε άλλη αγωγή, εφόσον η υποκείμενη σχέση των αξιώ- 
σεωντων ανωτέρω αγωγών είναι η απονομή πολιτικών συ¬ 
ντάξεων. 

Γ) III ΤΜΗΜΑ: Στην αρμοδιότητα του Τμήματος αυτού 
υπάγεται η εκδίκαση των ένδικων μέσων ή βοηθημάτων 
(εφέσεων, ανακοπών και αιτήσεων αναθεωρήσεως, ανα¬ 
στολών κ.λπ.) α) σε διαφορές που ανακύπτουν από τους 
νόμους 1543/1985,1813/1988 και 1863/1989, όπως αυτοί 
κάθε φορά ισχύουν, β) σε διαφορές που ανακύπτουν από 
τη νομοθεσία για την απονομή πολεμικών συντάξεων του 
π.δ/τος 168/2000, όπως αυτή κάθε φορά ισχύει, γ) σε δια¬ 
φορές από τη νομοθεσία των στρατιωτικών συντάξεων 
(συντάξεις Τμήματος Β'του π.δ/τος 166/2000), όπως αυ¬ 


τή κάθε φορά ισχύει και δ) οι αγωγές, σύμφωνα με το άρ¬ 
θρο 105 Εισ. ΝΑΚ σε συνδυασμό με την 4/2001 απόφαση 
του Ανώτατου Ειδικού Δικαστηρίου του άρθρου 100 του 
Συντάγματος ή σύμφωνα με το άρθρο 904 Α. Κ., καθώς και 
κάθε άλλη αγωγή, εφόσον η υποκείμενη σχέση των αξιώ¬ 
σεων των ανωτέρω αγωγών είναι η απονομή πολεμικών ή 
στρατιωτικών συντάξεων ή των προς αυτές εξομοιουμέ- 
νων (λ.χ. αντιστασιακών κλ.). 

Δ) IV ΤΜΗΜΑ: Στην αρμοδιότητα του Τμήματος αυτού 
υπάγεται: 

1) Η άρση των διαφωνιών και η γνωμοδότηση σε αμφι¬ 
βολίες Επιτρόπων ως προς τη θεώρηση ή μη χρηματικών 
ενταλμάτων πληρωμής του Δημοσίου, των Ο.Τ.Α. και λοι¬ 
πών Ν.Π.Δ.Δ. που υπάγονται με ειδική διάταξη νόμου σε 
προληπτικό έλεγχο των δαπανών τους και που αφορούν 
αξιώσεις από προμήθειες, εκτέλεση έργων, κάθε φύσεως 
εργασίες ή υπηρεσίες, από μισθώσεις ακινήτων και από 
κάθε άλλη αιτία, εκτός από τις αξιώσεις που υπάγονται 
στην αρμοδιότητα του I Τμήματος. 

2) Η εκδίκαση ένδικων μέσων ή βοηθημάτων (εφέσεων 
κατά αποφάσεων ή πράξεων της Διοίκησης ή κατά πρά¬ 
ξεων Επιτρόπων, ανακοπών, αιτήσεων αναθεωρήσεως, 
αναστολών κ.λπ.) σε διαφορές που ανακύπτουν από τον 
έλεγχο των λογαριασμών (χρημάτων, αξιών ή υλικού) των 
δημοσίων υπολόγων Οργανισμών Τοπικής Αυτοδιοίκη¬ 
σης (Ο.Τ.Α.) και των λοιπών Νομικών Προσώπων Δημοσί¬ 
ου Δικαίου (Ν.Π.Δ.Δ.), που υπάγονται στον προληπτικό 
έλεγχο των δαπανών τους από το Ελεγκτικό Συνέδριο με 
ειδική διάταξη νόμου (στις οποίες περιλαμβάνονται και οι 
διαφορές από εντάλματα προπληρωμής Ο.Τ.Α. και λοι¬ 
πών Ν.Π.Δ.Δ.) καθώς και από έλεγχο των υπολόγων των 
Ειδικών Λογαριασμών. 

3) Η εκδίκαση ένδικων μέσων ή βοηθημάτων κατά πρά¬ 
ξεων - αποφάσεωντου Β' Κλιμακίου του Ελεγκτικού Συνε¬ 
δρίου. 

4) Η εκδίκαση των αιτήσεωντου Γενικού Επιτρόπου Επι¬ 
κράτειας στο Ελεγκτικό Συνέδριο και άλλων αρχών περί 
καταλογισμού υπαλλήλων Ο.Τ.Α. και λοιπών Ν.Π.Δ.Δ.. 

Ε) V ΤΜΗΜΑ: Στην αρμοδιότητα του Τμήματος αυτού 
υπάγεται: 

1) Η άρση των διαφωνιών και η γνωμοδότηση σε αμφι¬ 
βολίες Επιτρόπων ως προς τη θεώρηση ή μη χρηματικών 
ενταλμάτων προπληρωμής (αρχικών ή συμπληρωματι¬ 
κών και των δικαιολογητικών απόδοσης λογαριασμού αυ¬ 
τών) προπληρωμής δημοσίων επενδύσεων, επιτροπικών, 
παγίων προκαταβολών, αποκατάστασης παγίας προκα¬ 
ταβολής και συμψηφιστικών (άρθρ. 7 παρ. 2,38,42,46,48 
και 52 Ν. 2362/1995, όπως εκάστοτε ισχύει). 

2) Η προεξέταση του απολογισμού και ισολογισμού του 
Κράτους και της σχετικής επ’ αυτών έκθεσης του Συνε¬ 
δρίου. 

3) Η επεξεργασία και η σύνταξη του προσχεδίου της 
ετήσιας έκθεσης του Ελεγκτικού Συνεδρίου (άρθρ. 42 
π.δ. 774/1980). 

4) Η εκδίκαση ένδικων μέσων ή βοηθημάτων (εφέσεων, 
ανακοπών, αιτήσεων αναθεωρήσεως, αναστολών κ.λπ.) 
Α) σε διαφορές που ανακύπτουν από τον έλεγχο των λο¬ 
γαριασμών υπολόγων α) από χρηματικά εντάλματα προ¬ 
πληρωμής του Δημοσίου ή των διαχειριστών παγίων προ- 
καταβολώντου Δημοσίου και β) από διαχειρίσεις των Ενό¬ 
πλων Δυνάμεων και των Σωμάτων Ασφαλείας και γ) σε 

διαφορές καταλογισμού, ύστερα από έλεγχο λογαρια¬ 
σμών, του στρατιωτικού και πολιτικού προσωπικού των 
Ενόπλων Δυνάμεων και των Σωμάτων Ασφαλείας δυνάμει 
ειδικών διατάξεων του νόμου ή σε διαφορές καταλογι¬ 
σμού εις βάρος σπουδαστών ή σπουδαστριών των παρα¬ 
γωγικών Σχολών των Ενόπλων Δυνάμεων ή εις βάρος 
Υπαξιωματικών και Αξιωματικών των Ενόπλων Δυνάμεων 
ή Σωμάτων Ασφαλείας σε περίπτωση διακοπής της υπο¬ 
χρεωτικής παραμονής του στο Στράτευμα για τους ανα- 
φερόμενους στις οικείες διατάξεις λόγους. 

5) Η εκδίκαση υποθέσεων (ένδικων μέσων ή αιτήσεων 
περί καταλογισμού του Γενικού Επιτρόπου της Επικρά¬ 
τειας στο Ελεγκτικό Συνέδριο) που αναφέρονται στην ευ¬ 
θύνη των πολιτικών ή στρατιωτικών (υπαλλήλων των Ενό¬ 
πλων Δυνάμεων και των Σωμάτων Ασφαλείας) δημοσίων 
υπαλλήλων για κάθε ζημία που από δόλο ή αμέλεια προ- 
κλήθηκε στο Κράτος. 

ΣΤ) VI ΤΜΗΜΑ: Στην αρμοδιότητα του Τμήματος αυτού 
υπάγονται: 

1) Η εκδίκαση ένδικων μέσων κατά πράξεων - αποφάσε¬ 
ων του Δ' Κλιμακίου του Ελεγκτικού Συνεδρίου. 

2) Η εκδίκαση κάθε αιτήσεως ή ένδικου βοηθήματος 
προβλεπόμενου κατά νόμο κατά πράξεως (ή πρακτικού) 
Κλιμακίου του Ελεγκτικού Συνεδρίου σε σχέση με τον 
έλεγχο συμβάσεων μεγάλης οικονομικής αξίας. 

3) Η άρση των διαφωνιών και η γνωμοδότηση σε αμφι¬ 
βολίες Επιτρόπων ως προς τη θεώρηση ή μη κάθε μορ¬ 
φής τίτλου πληρωμής δαπανών Ν.Π.Ι.Δ. που υπάγεται με 
ειδική διάταξη νόμου στον προληπτικό έλεγχο του Ελε¬ 
γκτικού Συνεδρίου. 

4) Η εκδίκαση ένδικων μέσων ή βοηθημάτων (εφέσεων 
κατ’ αποφάσεων ή πράξεων της Διοίκησης ή κατά πράξε¬ 
ων Επιτρόπων, ανακοπών, αιτήσεων αναθεωρήσεως, 
αναστολών κ.λπ.) σε διαφορές που ανακύπτουν από τον 
έλεγχο των λογαριασμών (χρη μάτων, αξιών ή υλικού) των 
δημοσίων υπολόγων Νομικών Προσώπων Ιδιωτικού Δι¬ 
καίου που υπάγονται στον προληπτικό έλεγχο των δαπα¬ 
νών τους από το Ελεγκτικό Συνέδριο με ειδική διάταξη 
νόμου (στις οποίες περιλαμβάνονται και οι διαφορές από 
κάθε τίτλο προπληρωμής Ν.Π.Ι.Δ.). 

Άρθρο 3 

Στην Υπηρεσία Επιτρόπου του Ελεγκτικού Συνεδρίου 
στη Γραμματεία συνιστώνται οι Γραμματείες του Τμήμα¬ 
τος Αναιρέσεων και Διοικητικών Υποθέσεων ενώπιον της 
Ολομέλειας, των I, II, III, IV, V και VI Δικαστικών Τμημάτων 
και των Α', Β', Γ', Δ', Ε', ΣΤ' και Ζ' Κλιμακίων που έχουν αρ¬ 
μοδιότητα την προετοιμασία για εκδίκαση των υποθέσε¬ 
ων της αρμοδιότητας του οικείου Τμήματος ή Κλιμακίου, 
την επιμέλεια της καθαρογραφής των αποφάσεων και 
πράξεών τους, τη σύνταξη των πρακτικών γενικά, την 
εκτέλεση των προδικαστικών αποφάσεων, την κοινοποίη¬ 
ση των αποφάσεων, πράξεων, πρακτικών και λοιπών εγ¬ 
γράφων της προδικασίας και την τήρηση των σχετικών 
αρχείων και βιβλίων του οικείου Τμήματος και Κλιμακίου 
στη συνήθη ή σε ηλεκτρονική μορφή και τα Γ ραφεία α) 
Πρωτοκόλλου - Διεκπεραίωσης, με αρμοδιότητα την πα¬ 
ραλαβή, αποσφράγιση και καταχώρηση στο βιβλίο Πρω¬ 
τοκόλλου όλων των εισερχομένων εγγράφων - Διανομή 
αυτών στις Υπηρεσίες Επιτρόπων του Ελεγκτικού Συνε¬ 


δρίου - Παραλαβή εγγράφων των Υπηρεσιών Επιτρόπων 
του Ελεγκτικού Συνεδρίου - Διεκπεραίωση και αποστολή 
των εγγράφων εν γένει - Τήρηση βιβλίων ή αρχείων στη 
συνήθη ή σε ηλεκτρονική μορφή και β) Βιβλιοθήκης, με 
αρμοδιότητα την τήρηση και λειτουργία της Βιβλιοθήκης 
του Ελεγκτικού Συνεδρίου (τήρηση και ενημέρωση μη¬ 
τρώου βιβλίων, αλφαβητικού ευρετηρίου, βιβλίου παρά¬ 
δοσης και επιστροφής βιβλίων και βοηθημάτων, ευρετη¬ 
ρίου εντύπων, περιοδικών κ.λπ.) είτε σε συνήθη είτε σε 
ηλεκτρονική μορφή, την παρακολούθηση των εκδόσεων 
νέων νομικών και λοιπών συγγραμμάτων και την φροντίδα 
για την αγορά τους, την επιμέλεια τήρησης του Ιστορικού 
Αρχείου του Ελεγκτικού Συνεδρίου, σε συνεργασία με το 
Αρχείο καιτις άλλες Υπηρεσίες του Συνεδρίου. 

Άρθρο 4 

Ορίζει τις ημέρες των τακτικών δικασίμων των συνε¬ 
δριάσεων της Ολομέλειας του Ελεγκτικού Συνεδρίου και 
κάθε Τμήματος αυτού, καθώς καιτις ώρες ενάρξεως αυ¬ 
τών πλην του διαστήματος των δικαστικών διακοπών ως 
εξής: 

α) Της Ολομέλειας την πρώτη Τετάρτη κάθε μήνα και 
ώρα 10.00 π. μ. ή σε περίπτωση αργίας την επόμενη εργά¬ 
σιμη Τετάρτη του οικείου μηνός. 

β) Του I Τμήματος την πρώτη και τρίτη Τρίτη κάθε μήνα 
και ώρα 10.00 π.μ.. 

γ) Του II Τμήματοςτηνπρώτη καιτρίτη Πέμπτη κάθε μή¬ 
να και ώρα 10.00 π.μ.. 

δ) Του III Τμήματος την πρώτη καιτρίτη Παρασκευή κά¬ 
θε μήνα και ώρα 10.00 π.μ.. 

ε) Του IV Τμήματος τη δεύτερη και τέταρτη Τρίτη κάθε 
μήνα και ώρα 10.00 π.μ.. 

στ) Του V Τμήματος τη δεύτερη και τέταρτη Πέμπτη κά¬ 
θε μήνα και ώρα 10.00 π.μ.. 

ζ) Του VI Τμήματος τη δεύτερη και τέταρτη Παρασκευή 
κάθε μήνα και ώρα 10.00 π.μ.. 

Άρθρο 5 

Ι.ΣτηναρμοδιότητατωνοικείωνΤμημάτωνΙ, II, III, IVκαι 
V εξακολουθούν να υπάγονται μέχρι την έκδοση οριστι¬ 
κής απόφασης, από τις υποθέσεις που υπάγονται με την 
παρούσα απόφαση σε άλλο Τμήμα, όσες υποθέσεις 
έχουν εκδικασθεί από τα ανωτέρω Τμήματα, καθώς και οι 
υποθέσεις οι οποίες μέχρι την έναρξη ισχύος της παρού¬ 
σας απόφασης έχουν προσδιορισθεί για εκδίκαση σε δι¬ 
κάσιμο ενώπιον κάποιου από τα ως άνω Τμήματα. 

2) Σε περίπτωση που ο Πρόεδρος κάποιου Τμήματος 
απουσιάζει, κωλύεται ή ελλείπει προεδρεύει αντ’ αυτού ο 
πρώτος κατά σειράν αρχαιότητας Σύμβουλος του Τμήμα- 
τος και τούτου απουσιάζοντος ή κωλυομένου ο αμέσως 
επόμενος κ.ο.κ.. 

Άρθρο 6 

Η απόφαση αυτή η οποία δεν συνεπάγεται ουδεμία δα¬ 
πάνη να δημοσιευθεί στην Εφημερίδα της Κυβερνήσεως 
και να ισχύσει από 16.9.2002. 

Αθήνα, 8 Ιουλίου 2002 

Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 

Απόφαση ΦΓ8/14783 (5) 

Τύποςτου ετήσιου λογαριασμού της «Διαχείρισης Υλικών 
Μηχανογραφικού Εξοπλισμού του Υπουργείου Εμπο¬ 
ρικής Ναυτιλίας» και των δικαιολογητικών που πρέπει 
να επισυνάπτονται σ’ αυτόν. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΣΕ ΟΛΟΜΕΛΕΙΑ 

Συνεδρίασε στο κατάστημά του στις 26 Ιουνίου 2002 με 
την ακόλουθη σύνθεση: Κωνσταντίνος Ρίζος, Πρόεδρος, 
Μιχαήλ Δημητρόπουλος, Βασίλειος Χασαπογιάννης, Γε¬ 
ώργιος - Σταύρος Κούρτης, Αντιπρόεδροι, Χρήστος Ντά- 
κουρης, Ιωάννης Κωτσόπουλος, Παναγιώτης Παρασκευ- 
όπουλος, Ελένη Φώτη, Κωνσταντίνος Κώης Ιωάννης Μπα- 
λαφούτης, Δημήτριος Δεδούσης, Αριστείδης Μπίκος, 
Ευστάθιος Ροντογιάννης, Νικόλαος Αγγελάρας, Κωνστα¬ 
ντίνος Κανδρής, Αθανάσιος Φρύδας, Ιωάννης Καραβοκύ¬ 
ρης, Μαρία Ζαγκλιβερινού, Αντώνιος Παπαργυρίου, 
Αντώνιος Τομαράς, Ηλίας Αλεξανδρόπουλος, Θεοχάρης 
Δημακόπουλος, Φλωρεντία Καλδή, Γεώργιος Κωνστα- 
ντάς, Διονύσιος Λασκαράτος, Μιχαήλ Ζυμής και Ευφρο¬ 
σύνη Κραμποβίτη, Σύμβουλοι (οι Αντιπρόεδροι Αθανά¬ 
σιος Μπαλκίζας και Χρήστος Χριστοφιλόπουλος και ο 
Σύμβουλος Γεώργιος Σχοινιωτάκης απούσιασαν δικαιο¬ 
λογημένα), με την παρουσία του Αντεπιτρόπου της Επι¬ 
κράτειας Ανδρέα Καπερώνη, που αναπληρώνει νόμιμα το 
Γενικό Επίτροπο της Επικράτειας Γεώργιο Γεωργούλια, 
που απούσιασε δικαιολογημένα και του Γραμματέα Γε¬ 
ωργίου Κομπολάκη, 

Αφού έλαβε υπόψη: 

1. Το άρθρο 98 του Συντάγματος, 

2. Το άρθρο 32 του π.δ/τος 774/1980 «περί Οργανισμού 
του Ελεγκτικού Συνεδρίου», 

3. Το άρθρο 150 παρ. 1 (εδάφ β') και 3 του π.δ/τος 
1225/1981 «περί Ελεγκτικού Συνεδρίου διατάξεων», 

4. Την 14331/1/26.11.2001 Οργανωτική διαταγή του 
Υπουργείου Εμπορικής Ναυτιλίας, 

5. Το άρθρο 29Ατου Ν. 1558/1985, όπως τροποποιήθη¬ 
κε και συμπληρώθηκε με τα άρθρα 27 του Ν. 2081/1992 
και 1 του Ν. 2469/1997, 

6. Την από 15 Απριλίου 2002 έκθεση της αρμόδιας 2ης 
Υπηρεσίας Επιτρόπου του Ελεγκτικού Συνεδρίου και τη 
σχετική πρόταση που περιλαμβάνεται σ’ αυτήν, 

7. Τη σύμφωνη γνώμη του Γενικού Επιτρόπου της Επι¬ 
κράτειας στο Ελεγκτικό Συνέδριο και 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζει: 

Άρθρο 1 

Ο ετήσιος λογαριασμός της «Διαχείρισης Υλικών Μηχα¬ 
νογραφικού εξοπλισμού του Υπουργείου Εμπορικής 
Ναυτιλίας» απαρτίζεται: 

1) Από αντίγραφα των τηρουμένων, σε ηλεκτρονική 
μορφή, διαχειριστικών καρτελών που παρουσίασαν κίνη¬ 
ση στην υπό έλεγχο διαχειριστική περίοδο, κάθε μία από 
τις οποίες περιέχει ένα είδος (ομάδα) απογραφικού ή 
αναλώσιμου υλικού και εμφανίζει σε ξεχωριστές στήλες: 

α) Το υπόλοιπο της τελευταίας ημέρας της προηγούμε¬ 
νης διαχείρισης, 

β) Τηνημερομηνίακαιτοναύξοντααριθμότου Γραμμα¬ 
τίου εισαγωγής ή εξαγωγής, 

γ) Την προέλευση και τον προορισμό του υλικού που ει¬ 


σάγεται ή εξάγεται, καθώς και τα λοιπά στοιχεία του υλι¬ 
κού αυτού, (δηλαδή είδος υλικού, κωδικός υλικού, κατα¬ 
σκευαστής, μοντέλο), 

δ) Την ποσότητα που εισάγεται με κάθε γραμμάτιο και 
το σύνολο της χρέωσης μετά από κάθε εισαγωγή και 
ε) Τη ποσότητα που εξάγεται με κάθε γραμμάτιο και το 
υπόλοιπο της χρέωσης μετά από κάθε εξαγωγή. 

2) Από αντίγραφα των τηρουμένων, επίσης, σε ηλε¬ 
κτρονική μορφή, βιβλίων απογραφής (όπου υπάρχει υπο¬ 
χρέωση τήρησης αυτών) στα οποία ευρίσκονται καταχω- 
ρημένες, κατ’ είδος (περιγραφή ενός εκάστου) υλικού, 
προσδιοριζομένου δια του οικείου αριθμού ονομαστικού 
(Αριθμού Μητρώου Απογραφικού Υλικού - Α.Μ.Α.Υ.), όλες 
οι λογιστικές εγγραφές και πράξεις (ημερομηνία απο- 
γραφής, διαγραφής, στοιχεία διαταγής απογραφής, δια¬ 
γραφής κ.λπ.) που παριστάνουν τη διακίνηση των υλικών, 
είτε μεταξύ της Αποθήκης Μηχανογραφικού Εξοπλισμού 
και Υπηρεσιών Υ.Ε.Ν., είτε μεταξύ των υπηρεσιών του 
Υ.Ε.Ν. και γενικώς την κίνηση και τις μεταβολές εκάστης 
διαχειρίσεως εντός της υπολόγου χρονικής περιόδου. 

Άρθρο 2 

Με τα ανωτέρω στοιχεία (καρτέλες και βιβλία απογρα- 
φής) υποβάλλονται: 

α) Η διαταγή ορισμού του υπόλογου Γενικού Διαχειρι¬ 
στή Μηχανογραφικού Εξοπλισμού, του υπόλογου Απο¬ 
θήκης Μηχανογραφικού Εξοπλισμού καθώς και των Αξιω¬ 
ματικών Απογραφής των Υπηρεσιών του Υ.Ε.Ν. (Κεντρι¬ 
κών και Περιφερειακών) για το πρώτο διαχειριστικό έτος 
και μνεία της διαταγής αυτής για τα επόμενα διαχειριστι¬ 
κά έτη, εφόσον πρόκειται για τους ίδιους υπολόγους, 
β) Το πρωτόκολλο παράδοσης και παραλαβής της δια¬ 
χειρίσεως για την περίπτωση αλλαγής του υπολόγου, 
πριν από τη λήξη της διαχειρίσεως ή κατά τη λήξη της, στο 
οποίο θα αναγράφεται το ονοματεπώνυμο ,η ιδιότητα, και 
ο βαθμός του παραδίδοντος και παραλαμβάνοντος υπο¬ 
λόγου καθώς και ότι παραδόθηκε και παραλήφθηκε το 
υλικό που περιέχεται στις καρτέλες, ή στα βιβλία απο- 
γραφής, 

γ) Η έκθεση της Ειδικής Τριμελούς Επιτροπής για την 
επιθεώρηση, τακτική ή τυχόν έκτακτη, που διενεργήθηκε 
στην Αποθήκη Μηχανογραφικού Εξοπλισμού (Α.Μ.Ε.), 
από την οποία πρέπει να προκύπτει, η συμφωνία μεταξύ 
λογιστικών και πραγματικών υπολοίπων κατά την ημέρα 
της επιθεωρήσεως, αλλά και οι τυχόν διαφορές που δια¬ 
πιστώθηκαν κατά την γενόμενη απογραφή του υλικού 
(δηλ. ελλείμματα ή πλεονάσματα), καθώς και εάν τακτο¬ 
ποιήθηκαν αυτές και με ποιο τρόπο, 
δ) Τα Γραμμάτια εισαγωγής και εξαγωγής (απογραφι- 
κών ή αναλωσίμων) υλικών Μηχανογραφικού Εξοπλισμού 
στα οποία θα αναγράφονται, αντίστοιχα, τα στοιχεία ει¬ 
σαγωγής (δηλ. η αιτιολογία, ήτοι προμήθεια, δωρεά κ.λπ) 
και εξαγωγής (δηλ. η διαταγή διακίνησης, η διαταγή διά¬ 
θεσης υλικών, πρακτικό καταστροφής κ.λπ.) καθώς και τα 
στοιχεία του υλικού (δηλ. κωδικός και είδος υλικού .κατα¬ 
σκευαστής, μοντέλο, σειριακός αριθμός) και η ποσότητα 
αυτού, 

ε) Βεβαίωση της προϊσταμένης υπηρεσίας του Γενικού 
Διαχειριστή Μηχανογραφικού Εξοπλισμού (Διεύθυνση 
Πληροφορικής και Νέων Τεχνολογιών του Υπουργείου 
Εμπορικής Ναυτιλίας) για τον αριθμό των γραμματίων ει¬ 
σαγωγής και εξαγωγής που του χορήγησε και για τον 
αριθμό εκείνων που χρησιμοποιήθηκαν, κατά την υπό 

έλεγχο διαχειριστική περίοδο (κοινή η βεβαίωση για τη 
διαχείριση απογραφικών και αναλωσίμων υλικών), καθώς 
και βεβαίωση για τον συνολικό αριθμό των καρτελών, στις 
οποίες θα περιλαμβάνονται και αυτές των ειδών που δεν 
παρουσίασαν κίνηση, 

ζ) Οι καταλογιστικές πράξεις που τυχόν εκδόθηκαν τό¬ 
σο σε βάρος του Γενικού Διαχειριστή Μηχανογραφικού 
Εξοπλισμού, όσο και σε βάρος κάθε υπευθύνου για απώ¬ 
λεια ή αλλοίωση ή καταστροφή κάθε υλικού, μέσα στην 
αποθήκη ή σε οποιαδήποτε άλλη υπηρεσία (Κεντρική ή 
Περιφερειακή), οι απαλλακτικές πράξεις που τυχόν εκδό- 
θηκανγιατις ως άνω περιπτώσεις και οι διαταγές διαγρα¬ 
φής των ειδών που απωλέσθηκαν, αλλοιώθηκαν ή κατα¬ 
στράφηκαν, 

η) Το πρωτόκολλο καταστροφής του υλικού που χαρα¬ 
κτηρίσθηκε άχρηστο, το πρακτικό της Επιτροπής Τεχνι¬ 
κού Ελέγχου, για την καταστροφή του υλικού τούτου και 
η διαταγή διαγραφής του, 

θ) Το πρακτικό της Επιτροπής Τεχνικού Ελέγχου για την 
ακαταλληλότητα, κάθε απογραφικού υλικού που βρίσκε¬ 
ται στην Αποθήκη Μηχανογραφική Εξοπλισμού με σκοπό 
την εκποίησή του από τον Ο.Δ.Δ.Υ. καιτο πρωτόκολλο πα¬ 
ράδοσης στον Ο.Δ.Δ.Υ., 

ι) Τα πρωτόκολλα δωρεάς υλικών σε φορείς ή κοινωφε¬ 
λή Ιδρύματα, 


ια) Διαταγές διάθεσης αναλωσίμων υλικών, 
ιβ) Διαταγές διακίνησης απογραφικού υλικού και 
ιγ) Διαταγές απογραφής και διαγραφής του υλικού. 
(Ταδικαιολογητικάπου αναφέρονταιστιςπαρ. ια, ιβ και 
ιγ θα αποστέλλονται στο Ελεγκτικό Συνέδριο, εφόσον ζη¬ 
τηθούν). 

Άρθρο 3 

Ο ετήσιος λογαριασμός της Διαχείρισης Υλικών Μηχα¬ 
νογραφικού Εξοπλισμού του Υπουργείου Εμπορικής 
Ναυτιλίας, θα υποβάλλεται στο Ελεγκτικό Συνέδριο, μέσα 
σε δύο μήνες από τη λήξη του οικονομικού έτους ή τη λή¬ 
ξη της διαχείρισης με οποιονδήποτε τρόπο. Η προθεσμία 
αυτή μπορείναπαραταθείαπότο οικείο Κλιμάκιο του Ελε¬ 
γκτικού Συνεδρίου, για εύλογο χρόνο, μετά από αίτηση 
του υπολόγου και για εξαιρετικούς λόγους. 

Άρθρο 4 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο Πρόεδρος Ο Γραμματέας 

ΚΩΝΣΤΑΝΤΙΝΟΣ ΡΙΖΟΣ ΓΕΩΡΓΙΟΣ ΚΟΜΠΟΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




